Sengoku

Sengoku on ihan v*tun rikas entinen Merivoimia johtava amiraali, ja ehkä maailman suurin pelkuri.
Sengoku päätti erota työtehtävistään, koska hänellä on rahaa kuin roskaa. Suuren rahallisen omaisuuden ansiosta Sengoku voi tehdä mitä mieleen juolahtaakaan vain oma moraali rajana. Hänen vuoksi jouduttiin myös kehittämään uusi rahayksikkö, dollari berin lisäksi, sillä bereissä hänen omaisuutensa sisältäisi liikaa nollia minkään kassakoneen kestettäväksi.
==Äkkirikastuminen==
Ollessaan amiraali, Sengokulle tuotiin käteistä suoraan kotiovelle. Rahaa kertyi enemmän mitä Sengoku ehti kuluttaa. Ensitöikseen hän kuitenkin lisäsi statustaan ostamalla mittaamattoman arvokkaat ansiomitallit, joita ei vielä oltu luovutettu kenellekään koskaan aikaisemmin. Hän sai mitallien ansiosta lisää rahaa ja lisäksi median, kansalaisten sekä työtoverien suosion. Sengoku osti pari ystävää, kuten Garpin, jonka kanssa hän oli ollut kauan riidoissa. Pari vuotta hän eli herroiksi, mutta päätti lopettaa työt, kun havaitsi rahaa tulevan ilman työntekoakin, sillä kaikki arvostivat häntä. Nykyään hän toimii Garpin kanssa omassa tosi-tv seikkailuohjelmassa.
==Karitsafetissi==
Raha ei ole ainoa asia, jota Sengoku saa kuin tulostimesta, vaan hänelle lahjotetaan myös tiuhaan tahtiin karitsoja. Hän tietenkin syö ne, joskus lypsäten niistä maitoa. Hänellä on takin alla pahimpaan nälkään muutama karitsa syötäväksi. Kerran sattui nolosti, ja karitsa pääsi sekä mangakirja 25:n kanteen sekä kyseisessä kirjassa olleeseen merivoimien ja kaapparilordien kokoukseen. Tästä häpeästä hän kuitenkin selvisi rahalla.
==Sota Valkopartaa vastaan==
Kun Mustaparta toi Portgas D. Acen Impel Downiin, raivostui Valkoparta ja hän päätti tulla löylyttämään Sengokua, Sengoku pelästyi niin kovin, että vaati jopa Hiirelän saapumaan East Bluelta suojelemaan häntä Marinefordille. Koska Acen teloitus oli niin kohuttu tapaus, ei Sengoku enää voinut päästää Acea vapaaksi kaikessa hiljaisuudessa. Jotta Sengokulla olisi muuta ajateltavaa kuin pelkääminen, hänelle annettiin liuta Acea koskevia wikipedia-artikkeleja luettavaksi kaikelle kansalle. Muulloin Sengoku katsoi Hopeanuolta pienestä telkkarista salaa.  
Sengoku ei tehnyt mitään merkittävää koko sodan aikana, mutta hän lavasti itsestään yhden ainoan kuvan, jossa hän näytti vakavalta ja kohotti nyrkkiä piraateille. Todellisuudessa juuri tuolla hetkellä Akakabuto tappoi Rikin ja Sengoku suuttui siitä kovasti. Kuva julkaistiin maailman luetuimpien lehtien etusivuilla ja otsikossa ylistettiin Sengokua sanoilla "Merivoimain murskavoitto! Sengoku murskaa vastustajansa!" Artikkelissa esiintyi Sengokun omia lainauksia, kuten "Jälleen kerran tosipaikan tullen meni merivoimilla ja kontra-amiraaleilla pupu pöksyyn. Noh, onneksi minä olin paikalla. Eihän kokemattomilta voi odottaa tällaisia suorituksia."
Sodan todelliset tekijät, Aokiji, Kizaru ja Akainu saivat pienet ja litistetyt kuvat etusivun oikeaan alakulmaan. Heistä oli otettu mahdollisimman epäedustavat kuvat. Aokijin kuva oli otettu hetkellä, jolloin Jozu löi hänet säpäleiksi, Kizarun kuva silloin, kun hän nosti kädet ylös Ben Beckmanin uhatessa häntä ja Akainun kuva juuri hänen putoamishetkellään rotkoon. 
== Mustaparran kiusaaja ==
Vaikka Sengoku maksoikin hyvin lehdille tekaistuista artikkeleista, oli yhdessä juorulehdessä haastateltu Mustapartaa, jossa Mustaparta uhkasi tappaa heti ensimmäisenä Sengokun, koska hän on nynny ja lisäksi Merivoimien johtaja. Tästä säikähtäneenä Sengoku tapansa mukaan palkkasi kontra-amiraalit, lippueamiraalit, pari Buster Callia, CP9:n, Galley-La Companyn ja rivin taivaslohikäärmeväkeä ihmismuuriksi suojellakseen itseään. Sengoku lukittautui huoneeseen, jossa oli ruokavaroja 20 vuoden ajaksi, vaikkei Sengoku aikonut viipyä huoneessa viittä päivää kauempaa. Lisäksi Sengoku levitteli eri maiden lehdissä haukkumaviestejä Mustaparralle. Drum-saaren lehdessä haukuttiin Mustapartaa Chopperin paskojen syöjäksi, kun taas Jayan lehti haukkui Mustaparran laivaa kolmeksi tukiksi, jotka on teipattu yhteen. Kaikesta huolimatta Mustaparta tiesi Sengokun metkut ja päätti käydä kaikesta huolimatta Marinefordilla. Sengoku hätääntyi niin, että päätti palkata Kuromarimon esittämään itseään, ja Kuromarimo teki seppukun kaiken kansan edessä. Mustaparta uskoi teon todeksi, sillä hän oletti Sengokun valitsevan ennemmin kuoleman kuin kohdata hänet.
Sengoku eleli pari viikkoa loikoillen risteilyllä lukien kuolemastaan johtuvia ylistyspuheita, kunnes hän lopulta kyllästyi muisteluhömppään ja päätti palata takaisin julkisuuteen. Hän järjesti Mariejoisilla valtavat bileet, jossa Scratchmen Apoo, Franky, Brook ja Django säestivät menoa. Tähän instrumenttien ja laulun sekamelskaan Sengoku tokaisi vain "Mmm, niin monta sointua josta valita." Juhlan ainoa tarkoitus oli ärsyttää Mustapartaa, sillä Sengoku tiesi tämän olevan toisella puolella maapalloa, eikä hän ehtisi paikalle päiväkausiin. Juhlien takia jouduttiin tuhoamaan puolet Mariejoisista ja moni taivaslohikäärmeväestä sai surmansa. Tästä Sengoku selviytyi luonnollisesti rahalla. Sengoku jopa ojensi juhlien aikana Scratchmen Apoolle paperille kirjoittamansa sanoitukset, joista Scratchmen Apoo sitten teki laulun. Laulun sanoissa sanottiin "Blackbeard Sucks" ja häntä haukuttiin nynnyksi. Heti kun Sengoku kuuli että Mustaparta oli kuullut laulun sanat, pisti hän juhlat poikki ja eristäytyi taas bunkkeriinsa naurettavan ison vartioinnin taakse. Myöhemmin Sengoku erosi virastaan, jotta Mustaparralla ei olisi enää syytä jahdata häntä.
Merivoimat
Nykyiset: Akainu • Cobby • Django • Fujitora • Fullbody • Monkey D. Garp • Helmeppo • Hiirelä • Hina • John Giant • Kizaru • Merivoimien sotilas Marinefordin kadulla • Momonga • Pisteensaaja-tyyppi • Sengoku • Sentoomaru • Smoker • Säärikarvojen ajelijatyyppi • Tashigi • T-Bone • Tsuru • Very Good
Entiset: Aokiji, Jaguar D. Saul, Nelson Royale
Category:Merivoimat
Category:Pirunmarjakäyttäjät
Category:Fauna